— Фотаграфаванне твора выяўленчага мастацтва, напрыклад, з мэтай далейшага камерцыйнага выкарыстання, з’яўляецца актам яго ўзнаўлення, капіравання экзэмпляра ў новай форме — гэта тая дзея, якая патрабуе атрымання дазволу праваўладальніка. За выключэннем выпадкаў, калі скончылася дзеянне аўтарскага права на твор — прайшло 50 гадоў з даты смерці аўтара і твор можа выкарыстоўвацца любой зацікаўленай асобай. Іншы аспект, калі твор знаходзіцца ў спецыялізаванай арганізацыі. Часцей за ўсё экзэмпляры твораў набываюцца музеямі ў мастакоў з мэтай экспанавання, уключэння ў калекцыю. Наколькі ведаю, дагавораў на перадачу аўтарскага права паміж аўтарам і музеем у большасці выпадкаў не заключаецца — адпаведна музей не валодае правам дазваляць ці забараняць выкарыстанне твора.